**Rongorongo ibukia kaaro i aan Karinan 3 (Level 3)**

**Buokan am katauraoi nakon Karinan 3**

E nang maing Niutiran nakon Karinan 3 n 11.59pm n te Moanibong 27 Eberi.

Ti na bane n ikareke bai ni mwakuri bwa teuana te aba ae boo n nano n totokoa butin te COVID-19.

**Ti na bane n mwakuriia**

Ti nang tokara Karinan 3 man te Kauabong 28 Eberi. E na manga rinanoa te Karinan aio te Tautaeka n 11 Meei. A bon tiatianaki naba bwai aika ti kona ni karaoi iaan Karinan 3. E rang kainnanoaki ba a na reita aia mwakuri man te auti aomata ni kabane ngkana a kona.

**Ko na riai n tiku n mwengam ngkana ko aki mwakuri, ko aki reirei, ko aki nako ni kamarurung ke ko aki nako ni kabobwai i bukin kainanom n aron te amwarake – n aron are n Karinan 4.**

[Karinan 3 – covid19.govt.nz](https://covid19.govt.nz/latest-updates/new-zealand-be-at-alert-level-3-from-tuesday-28-april/)

Bon te tai ae rang matoatoa ibukira ni kabane. Ti na bon bane n tokanikai n tokin te tai. Kateimatoa te reitaki, tararuaiko raoi ao tararuaia naba aomata. A na karaoa aia kabane n tamaroa reirei ibukia ataei aika a uarereke ao reirei nako ni kotaki ma aobitin te Botaaki n reirei (Ministry of Education) n buokiko ma natim n te tai aio.

**Tiku ao reirei man am auti**

Kateimatoan tauan tuan te maranga i marenaia aomata ao kauarerekean te reitaki ma aomata aika a tia n rin n am buroburo bwa mwangan naba ara waaki i bukin kawakinan tuan te mauri ao totokoan butin COVID-19. A kantaningaki ataei ao kaaro bwa a na mwakuri ao n reirei man aia auti ngkana a kona iaan Karinan 3.

A kona ataei n reita aia reirei man Home Learning TV, reirei man bebwa n reirei aika a tibwatibwaki man te reirei ao man websites i aon Learning from Home ao Ki te Ao Mārama.

<https://learningfromhome.govt.nz/pacific-communities/kiribati>

Ana tia reirei natim, boni ngaia ae na kaira aron ana reirei natim man te mwenga. E na teimatoa buokaia am ataei ngkana a noraki ba iai aia kanganga i nanon waakin aia reirei. Kateimatoa te reitaki ma taan reirei ao maroro mangaia ngkana iai tabeaiangam.

# A na uki reirei i bukia ataei aika a uarereke ao taabo n reirei bwa a aonga n okira aia mwakuri kaaro ke taan tararua

Ti kakoaua ae iai kaaro ao taan tararua aika a kainanoa okiran aia mwakuri. A na bae n akea buokaia tabeman kaaro i bukin boutokan aia waaki n reirei aia ataei n te mwenga.

**A na uki reirei i bukia ataei aika a uarereke ao taabo n reirei i bukia roro n rikirake man te roro ma i nano ni karokoa te Koraki 10.** Aio i bukin buokaia utu ake a aki kona n mwakuri man mwengaia. A na reita aia reirei ataein te **Koraki 11-13 man mwengaia.**

A na mwakuri reirei i bukia ataei aika a uarereke, taabo n reirei ma aobitin te Botaki n Reirei (Ministry of Education) ni kotaki ma taan mwakuri i bukin Kawakinan te Mauri ba a na kabobonga aroia n reirei ni kaineti ma tuan ana kainibaire i aon kawakinan te mauri, ba a aonga n reita aia waaki n reirei ataei.

A na aki uki taabo i bukin kawakinakinaia ataei i tinanikun aoan te reirei i aan Karinan 3. A na rimwi n uki taabo n reirei tabeua ao a na reitaki nakoim i bukin aia katauraoi.

A na reitaki kaaro nakon aia tabo n reirei aia ataei i bukin kamatoaan okiia n reirei aia ataei ao kainanoan baoia n reirei. A na titirakinaki kaaro i roun te reirei ngkana a tangira reirein natiia ba a aonga n okira aia mwakuri. Taiaoka kaeka aia titiraki n te tai ae waeka ba e aonga n buoka aia katauraoi.

Taeka ni kauring i bukin natim ngkana e na bon roko rabwatana n te reirei. Ko na kantanigai tabeua bitaki ngkana e okira ana reirei am ataei. E na kona n ibitaki ana uma n reirei, ana tia reirei ao tain teiraken ao bwaran te reirei.

A tia n kamatoa taan mwakuri i bukin Kawakinan te Mauri ba a kona n uki reirei i bukia ataei aika a uarereke, taabo n reirei i bukia roro ma i nano n karokoa te Koraki 10 i aan Karinan 3, i bukina ba a tia n bobonga raoi aia tabo n reirei. Are nanona ba a tia n kaweneaki tuua i bukin tauan te maranga i marenaia aomata, tuan te kakaitiaki ao tauan mwia ataei.

<https://education.govt.nz/assets/COVID919-files/Alert-Level-3-FAQs-Kiribati-.docx>

**Nora riki: tamnein ana kaongora Dr Ashley Bloomfield**

https://livestream.com/accounts/26834806/events/9097573/videos/204903850/player

A riai n tiku n mwengaia ao n reita aia reirei man mwengaia ataei ao roro n rikirake aika a kakai rotaki n te aoraki ae COVID-19.

Taiaoka n tiku n am mwakoro. Ko kona n mwamwananga i nanon ke i marenan mwakoro ti ngkana ko na kaea am mwakuri ke ko na nikira am ataei n te reirei.

Tiku n mwengam ngkana ko aoraki ke e aoraki am ataei. A na kaokaki nakon aia auti ataei aika a roko n te reirei ao a aoraki. Tai kabonganai bao n mwamwananga i bukin te bota n aomata ngkana ko aoraki ke e aoraki am ataei, ke kam tataninga mwin ami tutuo i bukin COVID-19, ke ko a tia n tuangaki bwa ko na tiku n kaokoroko.

**Ngkana e reirei am ataei n te katen rinan**

A kantaningaki Katen Rinan n reirei ba a na ti uki i bukin aia waaki aika a katauaki i aan Karinan 3. E na teimatoa n karaoaki te reirei ae teiraroa i bukia angiia ataei.

<https://education.govt.nz/covid-19/advice-for-tertiary-students/>

**A riai n katauraoi naba kaaro**

Ko bon ataa te kabanea n raoiroi i bukia am ataei ao marurungin am utu, mweraoia ao aia kanganga. Ko kona n karakaia kain am buroburo i aan Karinan 3 – ma kateimatoa n kauarerekea kaaina. Kariniia n am buroburo aomata aika a kona n boutoka am mwakuri ao n boutoka aia waaki n reirei am ataei man te mwenga.

**Bwaai aika a rang kakawaki ba katauraoaia kaaro i bukin Karinan 3**

**A riai kaaro n katauraoi**

Ko bon ataa te kabanea n tamaroa i bukia natim ao marurungin am utu, mweraoia ao kainnanoia.

Ko kona n karakaia kain am buroburo i aan Karinan 3 – ma bon kateimatoa n kauarerekea kaaina. Karinia aomata n am buroburo aika a kona n boutoka am mwakuri ke n tararua aron aia waaki n reirei am ataei n te mwenga.

**Tararuaiko raoi:**

* Tiku n am auti ngkana ko aoraki ke e aoraki am ataei. A na kaokaki nakon aia auti ataei aika a roko n te reirei ao a aoraki.
* E na riai n reirei man te auti te tei are e kai reke irouna te aoraki.
* Tai kabongana te bao n mamananga i bukin te bota n aomata ngkana ko aoraki ke ngkana e aoraki am ataei.

**Tibwaa tabem**

* Reita am mwakuri ao am reirei man mwengam ngkana ko kona.
* Ngkana ko nang okira am mwakuri:
  + Keep your bubble small. Bring whānau into your bubble who can support you to return to work or supervise your children to learn from home.
  + Kateimatoa uarereken mwaitia kain am buroburo. Karinia n am buroburo am utu aika a kona n boutokaiko bwa ko na okira am mwakuri ke n tararua aron aia waaki n reirei am ataei man te mwenga.
  + Only include people that will keep you and them safe and well.
  + Karinia aomata aika a ti kona n tararua mwengaraoim ao marurungim ma am ataei.
* Ngkana e kainanoa okiran ana reirei am ataei, e na riai n ataia am reirei ba a aonga ni katauraoia . A na reitaki nakoim i bukin:
  + Kamatoan tain ukin te reirei.
  + Kamatoan rokon am ataei n te reirei.
  + Kamatoan ae ngkana ko kainnanoa buokam i bukin baoia n reirei.
  + Kamatoan tain anaakia nakon te reirei ao anakia n oki man te reirei.
* Noria ngkana e na kona ni uota kanana natim nakon te reirei.

**Ngkana e nang oki am ataei nakon te reirei ke aia reirei ataei aika a uarereke:**

* E kakawaki kawakinan tuan te kakaitiaki.
  + Kauringa am ataei ae e kakawaki kawakinan tuan te kakaitiaki – kateimatoa te tebobai n taainako, bekobeko i mwanokan baim, tai taua ubum, ao kabongana te bwai n kaitiaki bai.
  + Kaongoa am ataei ae e na raka te kakaitiaki n aia reirei ao aia uma n reirei.
  + Maroro ma am ataei i bukin kakawakin te aki ibuobuoki n amwarake ao n mooi ma raoraoia n te reirei.
  + Ngkana a titiraki i bukia aomata aika a bwaina nangoan te ubu, tuangia natim ae iai tabeman ataei ao roro n rikirake aika a bon kan kabonganai bwain ubu aikai. E kona n irekereke ma katein abaia ke bon boutokan te kakaitiaki. Kaungaia bwa a na rabwakau ni karinea katein temanna ma temanna.
* I aon kawaia n nakon aia tabo n reirei:
  + Kabwarabwara nakon am ataei ae e kakawaki bwa a na roko n te tabo n reirei ao n kitana te reirei n aia tai ae a tia n baireaki.
  + Ngkana ko nikira am ataei n te tabo n reirei, tuangia am ataei ae a na bon rin n te tabo n reirei i bon i rouia. Kabwarabwara nakoia ae a ti kariaiakaki rinia naake a kainanoaki rokoia n te tabo n reirei.
  + Kauringa am ataei tauan tuan te maranga are 1 te miita i marenaia aomata ngkana a na toka n te bao n reirei.
* A na aki tiku n aroia aia reirei ataei aika a uarereke ke taabo n reirei.
  + Maroro ma am ataei i bukin te buroburo n aia tabo n reirei. Kaongoa am ataei ae a nang aki okira aia uma n reirei are a tataneiai iai. E na kona n ibitaki aia uma n reirei, ke raoia n reirei.
  + Kaongoa am ataei ae e na kona n ibitaki tein nanon aia uma n reirei.
  + Kaongoa am ataei ae a na riai n ti teuana nneia n tekateka n boong are a roko n reirei iai (ao akea ae kona n kabongana nneia n tekateka ngkana a aki roko n reirei), ao kabwarabwara kakawakin aio (tauan mwia ataei).
  + Maroro ma ngaia i aon tuan te buroburo n te reirei – 1 te miita te maranga i marenaia aomata, kateimatoan te tebobai, ao n tiku n aia buroburo, ao n aki ikotaki ma buroburo ake tabeua n te tabo n reirei.
  + Kauringa am ataei ba a riai n taua marangaia ae 2 te miita ma i rouia ataei ake tiaki kain aia buroburo.
  + Kaongoia ae a kona n reitaki ma raoia n reirei n te online ba mwangan aia waaki n reirei ae teiraroa.
  + Kauringia ae a aki kona n kabonganai tabo n takakaro n te reirei.
  + Kaongoa am ataei ae a na kabongana tauan tuan te maranga ae 2 te miita i marenaia aomata ngkana a ira te reirei i bukin te kamarurung ke i nanon takakaroia n tain te motirawa n aoan te reirei.

**Ngkana e reita ana reirei am ataei man te mwenga:**

* Ana tia reirei am ataei bon ngaia are e na buokiko n kaira aron aia waaki n reirei man te mwenga. Kateimatoa te reitaki ma ngaiia n noori aia bwai n reirei am ataei ae a katauraoaki i bukin te bong teuana ke te wiiki.
* Noori tain ana kaongora te Home Learning TV | Papa Kāinga TV. Korei taai ake a nano iai am ataei. E aki kaboaki te kaongora aio, i aon TVNZ channel 2+1 ao i aon TVNZ on Demand, n ikotaki naba ma Sky Channel 502.
* Bairea kanoan am bong ke wiiki ma am ataei ao am utu ngkana e angaraoi. Karina:
  + te tabe n te utu
  + Tera ae ti na bane ni karaoia n reitaki ao tera taben temanna ma temanna.

* Kateimatoa te reitaki ma ana tia reirei am ataei ao kaongoia ngkana iai am titiraki ke raoraomam.

**I bukia kaaro ao utu ake a boutoka aia waaki n reirei aia ataei:**

* Noora tain ana kaongora te Talanoa Ako radio ikai <https://learningfromhome.govt.nz/pacific-communities/talanoa-ako-radio>. Korei tain kaongora n taetaen abam. Katomako ma ana rerio 531pi man te App i aon am tareboon, ke n aia website. Ko kona naba n mataku n ana facebook te Pacific Media Network.

Uringa n tiku n am auti, bwaina te akoi, ao tibwa tabemi i marenami. Kateimatoa boutokaan te waaki n reirei man te mwenga ngkana e angaraoi, ao kateimatoa te reitaki. Ngaira te tiim ae 5 te mirion mwaitira ao ti na bon bane n tokanikai.

Kawara ana page te Covid-19 FAQ i bukin titiraki ma kaekaaia aika a na buoka am katauraoi.

[Alert level 3 FAQs](https://education.govt.nz/covid-19/alert-level-3-faqs-for-schools-and-early-learning-centres)

**A na tauraoi riki rongorongo**

A teimatoa ara tia mwakuri man mwakoro nako n boutokai tabo n reirei i bukin katauraoan ao kamwakuran aia kainibaire. N aron katauraoan taian rongorongo nakoia kaaro ao taan tararuaia ataei, aika a na kona n reke man kabuta nakoan te rongorongo, te online ao te rerio.

A na teimatoa n kakabouaki rongorongo i aon te page aio, ana website te Government COVID-19 ao ara website i aon te reirei. Taiaoka kakaonimaki n tutuoi..

[Government Covid-19 website](file:///C:\Users\PapasinM\AppData\Local\Microsoft\Windows\INetCache\Content.Outlook\5YCSXIW1\covid19.govt.nz)

[Ministry of Education Covid-19 page](http://education.govt.nz/covid-19/)